MT
17.7.2023
Il-Ġurnal Uffiċjali tal-Unjoni Ewropea
C 252/73
Rikors ippreżentat fil-25 ta’ Mejju 2023 – UC Rusal vs Il-Kunsill (Kawża T-292/23) (2023/C 252/87) Lingwa tal-kawża: l-Ingliż Partijiet Rikorrent: United Company Rusal MKPAO (UC Rusal) (Kaliningrad, ir-Russja) (rappreżentanti: N. Tuominen u L. Engelen, avukati) Konvenut: Il-Kunsill tal-Unjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla parzjalment, skont l-Artikolu 263 TFUE, (1) id-Deċiżjoni tal-Kunsill (PESK) 2023/572 tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u r-Regolament ta Implimentazzjoni tal-Kunsill (UE) 2023/571 tat-13 ta’ Marzu 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddul-integrità territorjali, is-sovranità u l-indipendenza tal-Ukrajna (2), u (2) kull deċiżjoni tal-Kunsill jew regolament ta’ implimentazzjoni tal-Kunsill sussegwenti li jemendaw jew jannullaw dawn l-atti, sa fejn dawn jidentifikaw lil O.
Deripaska bħala s-sid tar-rikorrenti; — tikkundanna lill-Kunsill għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka tliet motivi. 1.
L-ewwel motiv ibbażat fuq allegazzjoni ta’ żball manifest ta’ evalwazzjoni minħabba l-inklużjoni ta’ isem ir-rikorrenti fil-motivazzjoni ta’ persuna suġġetta għal miżuri restrittivi. 2.
It-tieni motiv ibbażat fuq ksur allegat tad-drittijiet tad-difiża, tad-dritt għal smigħ ġust peress li r-rikorrenti ma kinitx ingħatat il-possibbiltà li teżerċita d-drittijiet tagħha tad-difiża b’mod effettiv, b’mod partikolari d-dritt li tinstema’.
Minħabba r-relazzjoni mill-qrib bejn id-drittijiet tad-difiża u d-dritt għal stħarriġ ġudizzjarju effettiv, inkiser ukoll id-dritt tar-rikorrenti għal rimedju ġudizzjarju effettiv. 3.
It-tielet motiv ibbażat fuq allegazzjoni li l-miżuri kkontestati huma sproporzjonati u jiksru d-drittijiet tar-rikorrenti taħt l-Artikoli 16 u 17 tal-Karta tad-Drittijiet Fundamentali tal-Unjoni Ewropea.
(1) (2)
Deċiżjoni tal-Kunsill (PESK) 2023/572 tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2023, L 751, p. 134).
Regolament ta Implimentazzjoni tal-Kunsill (UE) 2023/571 tat-13 ta’ Marzu 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddul-integrità territorjali, is-sovranità u l-indipendenza tal-Ukrajna (ĠU 2023, L 75I, p. 1).
Rikors ippreżentat fil-25 ta’ Mejju 2023 – EuroChem Group vs Il-Kunsill (Kawża T-293/23) (2023/C 252/88) Lingwa tal-kawża: l-Ingliż Partijiet Rikorrent: EuroChem Group AG (Zug, l-Isvizzera) (rappreżentanti: N. Tuominen u M. Krestiyanova, avukati)